Via Egnatia
Via Egnatia est via a Romanis saeculo secundo a.C.n. structa, quae a Dyrrhachio per Illyricum et Macedoniam usque ad Cypselam(en) in Thracia ducebat. Iter persimile, a Traianopoli per Hadrianopolim, terras mediterraneas usque ad Byzantium (seu Constantinopolim) productum, in Itinerario Antonini describitur. Hoc iter, quod etiam traiectum maris Adriatici comprehendit, sic incipit: Iter quod ducit a Durrachio per Macedoniam et Trachiam Byzantium usque: A Brundisio traiectus Durachium usque: stadia num. Ī CCCC [1400] A Dyrrachio Bizantium: m. p. DCCLIIII [754] ... (317,3-323,8) Viae Egnatiae pars occidentalis in eodem fonte describitur. Sic incipit: Item recto itinere ab Hydrunti Aulonam: stadia Ī [1000]; inde per Macedoniam ... (329,1-332,9) Via litoralis a Traianopoli per Perinthum ad Byzantium tendens in Tabula Peutingeriana depingitur.